[{"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000006", "text": "Sut daeth taith ar gyfer sgiliau a thalent yn Fenter ..."}, {"text_idx": "#000007", "text": "Mae brand cyflogaeth a sgiliau newydd arloesol ar fin dod i\u2019r amlwg ar dirwedd dalent De Ddwyrain Cymru \u2013 gyda lansiad Venture, Hyb Sgiliau a Thalent newydd Prifddinas-Ranbarth Caerdydd (P-RC). Suzanne Chesterton, Pennaeth Marchnata a Chyfathrebu\u2019r P-RC sy\u2019n esbonio\u2019r rhesymeg a\u2019r meddylfryd y tu o\u0302l i\u2019r enw brand newydd;"}, {"text_idx": "#000008", "text": "Ar ryw adeg mewn datblygu brand, mae yna foment o wirionedd"}, {"text_idx": "#000009", "text": "lle mae\u2019n rhaid i\u2019r brand wneud addewid yn seiliedig ar ei ddiben"}, {"text_idx": "#000010", "text": "\u201cMae adeiladu brand newydd yn weithred ma\u0302n gydbwyso ar y gorau\u201d esbonia Suzanne \u201cgan ymgorffori nid yn unig y genhadaeth, y weledigaeth a\u2019r gwerthoedd, ond hefyd gysoni\u2019r nifer fawr o wahanol rannau symudol y byddech yn eu disgwyl gan wasanaeth sy\u2019n ymgysylltu ag ystod amrywiol o randdeiliaid. Ond er gwaetha\u2019r holl sesiynau darganfod, byrddau syniadau, datblygiadau cynigion a grwpiau ffocws y gellir eu cynnal, mae angen i bob brand newydd gyrraedd pwynt lle gall sefyll yn falch yng ngolau dydd a gwneud addewid yn seiliedig ar ddiben cymhellol. Cyrhaeddom y foment wirionedd honno pan ddywedodd ein gwaith ymchwil wrthym fod y brand Venture yn crynhoi\u2019r daith sy\u2019n cael ei gwneud bob dydd gan bobl a sefydliadau yn yr ymgais i gael cyfleoedd newydd, sgiliau newydd a gwelliant parhaus. Felly, mae Venture yn daith barhaus, yn ogystal a\u0302 chyrchfan lle gall cyflogwyr, cyflogeion, ymgeiswyr, darparwyr sgiliau, myfyrwyr a\u2019r rhai sydd am dyfu eu cyfalaf proffesiynol gwrdd, paru, dysgu a datblygu\u2019n barhaus."}, {"text_idx": "#000011", "text": "Yn crynhoi\u2019r daith sy\u2019n cael ei gwneud bob dydd gan bobl a sefydliadau wrth geisio sgiliau newydd a gwelliant parhaus"}, {"text_idx": "#000012", "text": "\u201cMae brand gwasanaeth cryf hefyd yn elwa drwy fod a\u0302 dyhead yn ei graidd, gydag un droed yn y presennol ac un droed yn y dyfodol. Felly mae Venture i ni hefyd yn dynodi ymdrech \u2013 ymdrech sy\u2019n gofyn am ymrwymiad gan bawb sy\u2019n gysylltiedig. Mae\u2019n her, gydag elfen o anturio a chymryd risg \u2013 y byddai pob un ohonynt, yn fy marn i, yn bresennol mewn unrhyw ro\u0302l neu ymrwymiad newydd y cymerir gan unrhyw un ohonom. Felly, credwn ei fod yn gynrychiolaeth dda o beth yw\u2019r gwasanaeth, beth rydym yn ceisio\u2019i gyflawni \u2013 a\u2019r holl sbectrwm o emosiynau sy\u2019n gysylltiedig a\u0302 naill ai recriwtio cydweithiwr newydd i di\u0302m clos, neu yn yr un modd, yr emosiynau sy\u2019n gysylltiedig a\u0302 gwneud y penderfyniad mawr hwnnw a chymryd y cam nesaf i fyny\u2019r ysgol yrfa. \u201d"}, {"text_idx": "#000013", "text": "\u201cYn ei hanfod, cafodd Venture ei greu i wella cyflogadwyedd pobl a meithrin llwyddiant i sefydliadau ar draws ein rhanbarth \u2013 felly mae\u2019n harwyddair \u2018Dod o hyd i\u2019ch Dyfodol\u2018 yn fwriadol addysgiadol, yn alwad eglur i fusnesau a myfyrwyr fel ei gilydd \u2013 ac yn ein hatgoffa ein hunain fod y rhaglenni a mentrau Venture yma i esblygu yn unol ag anghenion pobl a sefydliadau ar y cyd. Nid yw\u2019r dyfodol erioed wedi bod mor ansicr, a byth mor gyffrous \u2013 gyda Brexit, Awtomeiddio, DA a\u2019r Chwyldro Gwyrdd yn ail-lunio marchnad swyddi a phiblinell dalent ein rhanbarth. Mae Venture wedi cyrraedd i helpu i wneud y newid hwnnw\u2019n un hynod gadarnhaol, i gyflogwyr a gweithwyr o bob sia\u0302p a maint ac ym mhob sector."}, {"text_idx": "#000014", "text": "Rydym yn gatalydd ar gyfer teithiau di-ri ac yn gartref i lawer o wahanol gyrchfannau, i gyd o dan un brand Venture"}, {"text_idx": "#000015", "text": "\u201cEr enghraifft, bydd cyfres lawer ehangach o raglenni arbenigol yn ymuno a\u0302\u2019n gwasanaeth graddedigion sydd wedi\u2019i ail-lansio ar hyn o bryd \u2013 gan gynnwys, ymhen amser, prentisiaethau wedi\u2019u teilwra \u2013 ac rydym eisoes yn gweithio mewn partneriaeth ag Innovate UK i ddod a\u0302\u2019u rhaglenni Menywod mewn Arloesedd ac Arloeswr Ifanc i gorlan Venture."}, {"text_idx": "#000016", "text": "\u201cMae Venture yn floc adeiladu o ymrwymiad P-RC i greu cyflogaeth gynaliadwy a ffyniant cynhwysol yma yn y rhanbarth \u2013 wedi ymrwymo i ddatblygu\u2019r sgiliau a bodloni anghenion cyflogaeth yr economi\u0308au lleol a sylfaenol, yn ogystal a\u0302\u2019r economi fasnachu. Yn fwy na dim, rydym yn gatalydd ar gyfer teithiau di-ri ac yn gartref i lawer o wahanol gyrchfannau, i gyd o dan un brand. A\u2019r brand hwnnw yw Venture.\u201d"}]